Zgjedhjet presidenciale në Amerikë dhe sondazhet
Ekspertët thonë se sondazhet do të ndryshojnë shpesh para zgjedhjeve
Më pak se dy muaj para ditës së zgjedhjeve në Shtetet e Bashkuara, kandidatja demokrate për presidente, Hillari Klinton vazhdon të ketë një avantazh ndaj rivalit të saj republikan, Donald Trump në shumicën e sondazheve kombëtare. Por shanset e zotit Trump për të fituar mund të jenë në rritje. Një ekspert i tha Zërit të Amerikës se sondazhet mund të ndryshojnë shumë herë para zgjedhjeve të nëntorit. Vetëm disa javë më parë fushata zotit Trump dukej se ishte në vështirësi. Por që atëherë, kandidati republikan ka fituar disa pikë në shtetet e pavendosura, tha për Zërin e Amerikës Tim Malloy, eksperti i sondazheve. Kandidatët Trump dhe Clinton kanë një bazë besnike, por shumë votues vazhdojnë të jenë të pavendosur. Zoti Malloy thotë se debatet e ardhshme, sidomos ai i pari më 26 shtator, do të ndihmojnë shumë prej tyre të vendosin. Pneumonia e ka detyruar zonjën Clinton të anulojë aktivitetet e saj të planifikuara në Kaliforni, duke ngritur pyetje në lidhje me shëndetin e saj të përgjithshëm, por kjo nuk ka të ngjarë të ndikojë në fushatën e saj. thotë një votuese nga Nju Jorku thotë një tjetër votues. Sondazhet japin një pasqyrë afatshkurtër të drejtimit të fushatës, thotë Malloy. Prirja që duhet ndjekur nga afër është nëse zoti Trump mund të marr mbështetje nga gratë, afrikano-amerikanë dhe hispanikët, apo nëse zonja Clinton do vazhdojë të ruaj epërsinë me këto grupe votuesish.